   ڪراچي (ويب ڊيسڪ) سدائين پنهنجي بي خوف بيانن سبب خبرن ۾ رهندڙ مٿيرا اداڪارائن جي لباس تي تنقيد ڪندڙن کي سخت جواب ڏئي ڇڏيو. اداڪارا ۽ ميزبان مٿيرا پنهنجي انسٽاگرام اسٽوري ۾ لکيو آهي ته ماڻهو ٻين جي اسٽائل تي تنقيد ڇو ڪندا آهن؟ عورتن کي پنهنجي مرضي جو لباس پائڻ گهرجي. هن وڌيڪ لکيو ته انهن جو جسم انهن جي مرضي، جيڪو لباس پهري عورتون خوشي محسوس ڪن، اهي اهو لباس پهري سگهن ٿيون. سندس چوڻ هو ته ماڻهو گهر ۾ ويهي ٻين کي تنقيد جو نشانو بڻائيندا آهن، انهن کي گهرجي ته اهي پنهنجي ڪم سان ڪم رکن، کين ٻين جي معاملن ۾ مداخلت کان پاسو ڪرڻ گهرجي. مٿيرا پنهنجي مداحن کي درخواست ڪئي ته پاڻ به جيو ۽ عورتن کي به پنهنجي مرضي سان جيئڻ ڏيو. واضح رهي ته تازو ايوارڊز تقريب ۾ شرڪت ڪندڙ اداڪارائن جي لباس تي سوشل ميڊيا تي سخت تنقيد ڪئي پئي وڃي.